Koreya respublikasi harbiy havo kuchlarining F-16 qiruvchi samolyoti mamlakat janubi-sharqida halokatga uchragan. Sinxua agentligining xabar qilishicha, ikkala uchuvchi ham katapulta qilingan. Harbiy havo kuchlari qo‘mondonligining ma’lum qilishicha, voqea o‘quv mashg‘ulotlari chog‘ida ro‘y bergan. Uchuvchilarning ikkisi ham jabrlanmagan. Hodisa Seuldan 322 km janubi-sharqda joylashgan Chonson shahrida sodir bo‘lgan. Halokat sabablari o‘rganilmoqda.